cyanic-selkie/wikianc huggingface dataset:
George H.W. Bush
Presidentkandidat i 1980
Bushs strategi viste seg til en viss grad å være vellykket, i den forstand at han vant i Iowa med 31,5 % mot Reagans 29,4 %. Etter tapet i Iowa byttet Reagan ut sin kampanjeleder, omorganiserte staben sin og konsentrerte seg om primærvalget i New Hampshire. De to ble enige om en debatt seg imellom der, i regi av avisen Nashua Telegraph, men betalt av Reagans kampanje. Reagan inviterte de fire andre kandidatene også, men Bush nektet å stille mot dem, noe som førte til at de til slutt forlot debattlokalet.
Debatten viste seg å bli et vendepunkt i valgkampen. På et tidspunkt ga ordstyrer John Breene ordre om å skru av Reagans mikrofon. Reagans opphissede kommentar: «Jeg betaler for denne mikrofonen, Mr. Greene [sic]» slo an hos publikum. Bush tapte nominasjonsvalget i New Hampshire, med 23 % mot Reagans 50 %. Han tapte også de fleste av de påfølgende primærvalgene og trakk formelt sitt kandidatur i mai samme år.
Visepresident 1981–1989
Ekteparet Bush deltok i et stort antall offentlige og seremonielle arrangementer, herunder mange statlige begravelser, noe som ble en stående vits hos komikerne. Fru Bush fant at begravelsene stort sett var nyttige og sa: «George møtte mange daværende eller fremtidige statsoverhoder i begravelsene han deltok i, noe som gjorde ham i stand til å danne personlige forhold som ble viktige for president Reagan.» Som formann i Senatet holdt Bush kontakten med medlemmene av Kongressen og holdt presidenten løpende orientert om begivenhetene på Capitol Hill.
Den 30. mars 1981, kort tid etter at han hadde tiltrådt, ble Reagan utsatt for et attentat og ble alvorlig såret av skudd i Washington, D.C.. Bush, som i egenskap av visepresident var nestkommanderende i den konstitusjonelle orden, befant seg i Dallas og fløy tilbake til Washington umiddelbart. Reagans regjering ble sammenkalt i situasjonsrommet i Det hvite hus.
Da flyet med Bush landet, ble han anbefalt av sine medarbeidere å fortsette i helikopter direkte til Det hvite hus, som et signal om at regjeringen fremdeles var operativ. Bush avslo forslaget og svarte: «Bare presidenten lander på plenen foran Det hvite hus.» Dette gjorde et positivt inntrykk på president Reagan, som restituerte seg og vendte tilbake til arbeidet innen to uker. Fra da av kom de to til å spise lunsj på torsdager sammen regelmessig i Det ovale kontor. Reagan beundret Bushs lojalitet.
Som visepresident ledet Bush en spesiell arbeidsgruppe som jobbet med deregulering; hundrevis av regler ble gjennomgått, og anbefalinger ble gjort om hvilke som skulle endres, og hvilke som skulle revideres for å holde størrelsen på den føderale regjeringen nede. Reagan-regjeringen introduserte ny politikk i krigen mot narkotika, og Bush var her leder i en arbeidsgruppe angående narkotikasmugling. Begge disse saksfeltene var populære blant konservative, og Bush, som ble regnet som moderat, vant høyere anseelse i partiets konservative fløy.
Ronald Reagan stilte til gjenvalg i 1984, og det var aldri snakk om å erstatte Bush som visepresident i Reagans andre periode. Den demokratiske motkandidaten Walter Mondale skrev seg inn i historien ved å velge en kvinne som visepresidentkandidat, New York-representanten Geraldine Ferraro. Hun og Bush møttes én eneste gang i en fjernsynsdebatt. Som en kontrast til den Ivy League-utdannede Bush, representerte Ferraro et arbeiderdistrikt i Queens, New York. Dette, sammen med hennes popularitet blant kvinnelige journalister, gjorde at Bush fremsto med et handikap. At Bush i denne debatten tilla Ferraro uriktige meninger i en sak om døde marinesoldater er omtalt som «en uheldig opptreden» og «en stor feil». Reagan og Bush vant imidlertid igjen over Mondale og Ferraro med et valgskred.
Reagan-regjeringen ble skandalisert i 1986 da det ble avslørt at representanter for regjeringen i hemmelighet hadde organisert våpensalg til Iran og brukt inntektene til å finansiere det antikommunistiske Contras i Nicaragua, noe som var et åpenbart brudd på amerikansk lov. Da Iran-Contras-affæren, som den senere ble kjent som, lekket ut i mediene, erklærte Bush i likhet med president Reagan at han hadde vært «ute av spill» og følgelig ikke kjent med det som foregikk. Meningsmålinger viste at mange var tvilende til Bushs forklaring om at han hadde vært en «uskyldig tilskuer» mens handelen pågikk. Dette førte til en antagelse om at han var en «slappfisk» («wimp»). Hans raseri under et intervju med Dan Rather fra CBS dempet dette inntrykket, midt i begynnelsen av hans kampanje for å bli valgt til president i 1988.
Presidentvalgkampen 1988
Tidlig i sin annen periode som visepresident planla Bush og hans medarbeidere at han skulle stille som presidentkandidat i 1988, siden grunnloven forbød Reagan å sitte en tredje periode. Mot slutten av 1985 ble det satt ned en komité, og over to millioner dollar hadde blitt samlet inn for Bush.
Selv om han ble ansett som fremste kandidat i nominasjonsprosessen, kom Bush på en tredjeplass ved partimøtene i Iowa, etter Dole og Robertson. I likhet med Reagan i 1980 omorganiserte Bush staben sin og konsentrerte seg om primærvalget i New Hampshire.
Siden Dole ledet på meningsmålingene foran primærvalget der, kjørte Bush fjernsynsreklamer som fremstilte Dole som en som ville øke skattene, og Bush kom tilbake og vant primærvalget. Bush hadde seieren innen rekkevidde og vant i tillegg også mange primærvalg i Sørstatene. Da supertirsdagen kom, hadde Bush et forsprang i organisasjon og innsamling av midler som gjorde at han sikret seg nominasjonen.
I forkant av det republikanske landsmøtet i 1988 gikk spekulasjonene høyt om hvem Bush ville velge som visepresidentkandidat. Han overrasket mange ved å velge Dan Quayle, en «temmelig obskur juniorsenator» fra Indiana, et valg som var populært hos konservative. Til tross for Reagans popularitet lå Bush etter den demokratiske kandidaten Michael Dukakis, daværende guvernør i Massachusetts, på mange meningsmålinger.
Bush, som fra tid til annen ble kritisert for sin mangel på veltalenhet sammenlignet med Reagan, overrasket mange ved å holde en tale på republikanernes landsmøte i 1988 som ble godt mottatt. Det som i ettertid er kjent som «de tusen lyspunkters» tale, beskrev hans visjon for USA: Han støttet troskapseden til det amerikanske flagget, bønn i skolene, dødsstraff og retten til å eie våpen, og han opprettholdt motstand mot abort. Landsmøtetalen inneholdt også det berømte løftet: Les leppene mine: Ingen flere skatter..
Presidentvalgkampen mellom Bush og Dukakis ble beskrevet som en av de skitneste i moderne tid. Bush anklaget Dukakis for å forurense Boston havn som guvernør i Massachusetts. Han pekte også på at Dukakis hadde avskaffet «Flaggeden» i skolene og fortsatte i samme stil med flere anklager om upatriotisk adferd, bruk av «liberal» som skjellsord, og med uberettigede forsøk på å klebe Dukakis til en gisselsak knyttet til fengselspermisjon for Willie Horton.
Dukakis' betingelsesløse motstand mot dødsstraff var et stadig tilbakevendende spørsmål i debattene mellom presidentkandidatene. Ordstyrer Bernard Shaw stilte blant annet Dukakis det hypotetiske spørsmålet om han ville gå inn for dødsstraff dersom hans kone Kitty ble voldtatt og drept. Dukakis' nei til dette spørsmålet bidro til Bushs karakteristikk av ham som ikke tøff nok når det gjaldt kriminalitet.
Liastua
Liastua er et serveringssted og klubbhus i Gjelleråsmarka i bydel Stovner i Oslo. Stua ble bygget i 1953 og eies av Høybråten og Stovner Idrettslag. Tett på stua ligger Liabakken, eller Lia Skisenter, som er tilpasset yngre utøvere.
George H.W. Bush
Presidentvalgkampen 1988
Bush slo Dukakis og hans visepresidentkandidat Lloyd Bentsen med 426 mot 111 valgmannsstemmer (Bentsen fikk én stemme) og med 53,4 % av de avgitte stemmene, mens Dukakis fikk 45,6 %. Bush ble den første visepresidenten som ble valgt til president siden Martin van Buren i 1836, og valget ble det første valget Bush hadde vunnet i sitt eget navn siden han ble valgt inn i Representantenes hus i 1969. Valgseieren har blitt forklart med en tam motkandidat og den avtroppende presidentens popularitet, og Bush kan ha blitt foretrukket av velgerne som «et tryggere og mer tillitvekkende valg».
Liastua
Stua som ligger på 235 meter over havet driftes av klubbens seniorer, som kaller seg Seniorgutta. Stua er åpen for lett servering stort sett hver søndag året rundt utenom sommerferien.
Historie
Høibråten idrettsforening etablerte hoppbakker i området i 1928. Tre bakker på 20, 30 og 50 meter ble bygget. Skihytta ble bygget på dugnad fra 1936 til 1940, med en badstue like ved. Badstua ble brukt som samlingssted under den andre verdenskrig for blant annet Milorg.
Da den nye Liastua stod ferdigbygget 22. november 1953, var det under et år siden den gamle skistua brant ned. Også badstua brant ned. I 1989–1990 ble det satt opp en ny hytte i tilknytning til den gamle.
George H.W. Bush
President 1989–1993
Imidlertid førte økonomisk tilbakegang samt det faktum at han gikk tilbake på sitt valgløfte om ikke å innføre flere nye skatter til et sterkt fall i oppslutning, og Bush tapte som en følge av disse forholdene presidentvalget i 1992.
Bushs regjering var dominert av «eldre og konservative menn med bakgrunn fra storindustrien», særlig oljeindustrien. Det var bare en kvinne blant de 14 statsrådene, og den yngste av dem var den 48 år gamle Dick Cheney, som kom inn i regjeringen da Bushs førstevalg ble avvist av Kongressen på grunn av personlige forhold.
Liastua
Historie
Hoppbakkene har med tiden forfalt, som de fleste av de gamle bakkene i Groruddalen.
Sommeren 2018 erstattet fire nepalske stibyggere den gamle 60-meters hoppbakken Liabratten med en solid steinlagt trapp. Den krevde 270 tonn stein, er 250 meter lang, har 300 trinn og en høydeforskjell på ca. 70 meter opp til gapahuken Gubbero med sin storslåtte utsikt over Groruddalen. Sherpatrappen er bygd på Norges Vels eiendom.
George H.W. Bush
Økonomi
Tidlig i sin presidentperiode måtte Bush håndtere statsgjelden etter Reagan. I 1990 var denne på 220 milliarder dollar, tre ganger så mye som da Reagan vant valget i 1980. Bush var innstilt på å bremse underskuddet, idet han ikke trodde USA kunne opprettholde sin dominerende stilling uten at så ble gjort.
Han satte igang med et forsøk på å overtale Kongressen, hvor demokratene var i flertall, til å gjøre dette over statsbudsjettet. Republikanerne mente at den beste måten å gjøre dette på var å redusere det offentlige forbruket. Demokratene mente at den eneste muligheten var å heve skattene. Bush fikk store problemer med å forhandle seg frem til en enighet.
I kjølvannet av dette basketaket med Kongressen ble Bush tvunget av det demokratiske flertallet til å heve skatteinntektene. Mange republikanere følte seg sveket fordi Bush hadde avgitt et løfte om «ingen nye skatter» i valgkampen i 1988. I det som i ettertid blir sett på som en ren hevnaksjon, stemte republikanske medlemmer av Kongressen ned et forslag fra Bush som ville medføre et kutt i forbruket og skattehevelser som ville redusere underskuddet med 500 milliarder dollar over en femårsperiode.
Macclesfield (distrikt)
Macclesfield er et administrativt distrikt i Cheshire i England. Det har navn etter administrasjonssenteret Macclesfield.
George H.W. Bush
Økonomi
Drevet fra skanse til skanse aksepterte Bush til slutt demokratenes krav om høyere skatter og større forbruk i offentlig sektor, noe som fjernet ham fra republikanere og åpnet for et dramatisk fall på meningsmålingene. Bush uttalte senere at han skulle ønsket at han aldri hadde underskrevet denne loven.
Macclesfield (distrikt)
Distriktet ble opprettet 1. april 1974, ved sammenslåing av Macclesfield, Alderley Edge, Bollington, Knutsford, Wilmslow, Disley landdistrikt, Macclesfield landdistrikt og deler av Bucklow landdistrikt.
George H.W. Bush
Økonomi
På slutten av den 101. Kongressens virketid kom Bush og Kongressen frem til et kompromiss: En budsjettpakke økte marginalskatten og faset ut unntak for skattebetalere med høy inntekt. Til tross for republikanske krav om en reduksjon i skatten for gevinst på investeringer, ga Bush etter for demokratene også på dette området. Overenskomsten med det demokratiske lederskapet i Kongressen ble et vendepunkt for Bushs presidentperiode. Hans popularitet blant republikanere kom seg imidlertid aldri igjen.
Omtrent samtidig med budsjettavtalen gikk USA inn i en mild resesjon, som varte i seks måneder. Mange statlige velferdsprogram ble trappet opp. Andelen arbeidsledige gikk oppover i 1991, og Bush skrev under på en lov som tilbød arbeidsledige arbeidere ytterligere ytelser. Året 1991 ble kjennetegnet av mange bedriftsomstillinger, og mange mistet jobben. Mange av dem som nå ble arbeidsledige, var republikanere og uavhengige velgere som hadde levd i den tro at jobbene deres var trygge.
Terrorangrepene i Uttar Pradesh 23. november 2007
'''Terrorangrepene i Uttar Pradesh 23. november 2007''' skjedde da flere bomber gikk av i byene Lucknow, Varanasi og Faizabad i Uttar Pradesh, India.
George H.W. Bush
Økonomi
I sitt andre år i embedet sa Bushs rådgivere at han burde slutte å blande seg inn i økonomien. De var av den oppfatning at han hadde gjort det som var nødvendig for å sikre gjenvalg. I 1992 var renten og inflasjonsmålet på sitt laveste på flere år, men midtveis i året nådde andelen arbeidsledige 7,8 %, som var det høyeste siden 1984. I september 1992 rapporterte det amerikanske statistiske sentralbyrået at 14,2 % av amerikanske borgere levde under fattigdomsgrensen. På en pressekonferanse i 1990 fortalte Bush reportere at han syntes utenrikspolitikk var et hyggeligere saksområde.
Terrorangrepene i Uttar Pradesh 23. november 2007
Bakgrunn
Det har vært sporadiske bombeangrep rundt om i India de seneste årene. Men indisk politi har ikke maktet å stille noen for retten for disse angrepene. I august 2007 ble 40 mennesker drept i bombeangrep mot en restaurant i Hyderabad, og en bombe i en moske i samme by i mai 2007 tok livet av 14 personer. I oktober 2007 sprengte en bombe i byen Ajmer, som indisk politiet mente var verket til muslimske fundamentalister med forbindelser til Pakistan. Indiske kommunister skal i tillegg være ansvarlige for flere nylige angrep på indiske soldater og politi i landet.
George H.W. Bush
Annen innenrikspolitikk
Bush innenrikspolitiske initiativ omfattet blant annet to viktige lover : Americans with Disabilities Act av 1990 stilte krav om tilgjengelighet til offentlige bygninger for bevegelseshemmede. Clean Air Act fra 1990 innebar en vesentlig skjerping av miljøkrav til utslipp fra industrien, krav som skulle fases inn i løpet av en tiårsperiode.
Bush utnevnte to dommere til USAs høyesterett: David Souter i 1990 og Clarence Thomas i 1991.
Terrorangrepene i Uttar Pradesh 23. november 2007
Angrepet
Bombene var klart utplassert for å ramme advokater som arbeidet i rettsbygninger i de ulike byene. Den første eksplosjonen detonerte i Varanasi sin sivile rett mellom klokken 13:05 og 13:07 (lokal tid). To påfølgende bomber gikk deretter av ved en rettsbygning i Faizabad mellom klokken 13:12 og 13:15, fulgt av en bombe i Lucknow klokken 13:32.
George H.W. Bush
Panama
I 1980-årene var Panamas leder Manuel Noriega, en gang en av USAs støttespillere. Noriega ble senere beskyldt for å spionere til fordel for Fidel Castro og å ha brukt Panama for å smugle narkotika inn i USA. Noriega var et kjent navn i USA og figurerte stadig i mediene. Kampen om å fjerne ham fra makten begynte under Reagans regjeringen, da økonomiske sanksjoner ble innført overfor landet. Sanksjonene omfattet forbud for amerikanske selskaper og den amerikanske regjeringen mot å foreta utbetalinger til Panama, samt at 56 millioner dollar i panamanske akitiva som stod i amerikanske banker ble «frosset».
Terrorangrepene i Uttar Pradesh 23. november 2007
Angrepet
I Lucknow ble to bomber funnet. Den ene utløste panikk etter eksplosjonen og en annen kraftig bombe ble dearmert av politiets bombegruppe. Begge bombene var plassert på sykler nær rettsbygningene i byen. Angrepet i Lucknow var det minst dødelige av de tre.
George H.W. Bush
Panama
Reagan sendte også ytterligere 2000 soldater til Panama. I motsetning til Reagan var Bush istand til å fjerne Noriega fra makten, men Bush-regjeringens mislykkede planlegging for tiden etter invasjonen skapte hindringer i Panamas behov under etableringen av den nye demokratiske regjeringen.
Terrorangrepene i Uttar Pradesh 23. november 2007
Angrepet
De tre påfølgende eksplosjonene krevde flest liv i Varanasi der minst 11 mennesker ble drept, inkludert 4 advokater og 42 ble skadet. Begge bombene var festet til sykler, og de detonerte alle tre i en 10 minutters periode.
George H.W. Bush
Panama
I mai 1989 avholdt Panama demokratiske valg, og Guillermo Endara ble valgt til president, hvorpå resultatene ble annulert av Noriegas regjering. Som et svar på dette sendte Bush ytterligere 2 000 amerikanske soldater til landet, hvor de satte igang med å utføre regulære militære øvelser på panamansk territorium, noe som var et brudd på tidligere inngåtte avtaler. Bush flyttet så den amerikanske ambassaden og den amerikanske ambassadøren fra landet og sendte avgårde ytterligere tropper til Panama for å bane vei for den kommende invasjonen.
Terrorangrepene i Uttar Pradesh 23. november 2007
Angrepet
To eksplosjoner rammet Faizabad. Disse var de sterkeste eksplosjonenen, og krevde fire liv og såret 15 andre.
Skader
Totalt ble 18 mennesker drept og 81 såret i angrepene.
George H.W. Bush
Panama
Noriega slo ned et militært kuppforsøk i oktober, og det var massive demonstrasjoner mot ham i Panama. Etter at en amerikansk tjenestemann ble skutt av panamanske styrker i desember 1989, sendte president Bush 24 000 soldater inn i landet med det mål for øye å fjerne Noriega fra makten. Invasjonen var en storskala amerikansk militæroperasjon og den første på nærmere 40 år som ikke var knyttet direkte opp mot den kalde krigen.
Terrorangrepene i Uttar Pradesh 23. november 2007
Ansvar
Angrepene kom en uke etter at politi i Uttar Pradesh sammen med sentrale sikkerhetsstyrker avslørte en terroristgruppe fra Jaish-e-Mohammed som planla å kidnappe Rahul Gandhi. Terrorangrepet kan være en gjengjeldelse for arrestasjonene, og at de ble banket opp uten å få tilgang til advokater.
George H.W. Bush
Panama
Operasjonen var kontroversiell, men de amerikanske styrkene klarte raskt å få kontroll over landet, og Endara ble gjeninnsatt som president. Noriega overgav seg til amerikanerne og ble dømt og fengslet etter en tiltale om organisert pengeutpressing og narkotikasmugling i april 1992. Presidentparet Bush besøkte Panama i juni 1992 for å gi støtte til den første panamanske regjeringen etter invasjonen.
Gulfkrigen
Den 1. august 1990 invaderte Irak under ledelse av Saddam Hussein sin oljerike nabo i sør, Kuwait. President Bush fordømte invasjonen og begynte arbeidet med å danne en koalisjon som bestod av USAs europeiske, asiatiske og andre allierte land, blant annet i Midtøsten. Forsvarsminister Richard Bruce «Dick» Cheney reiste til Saudi-Arabia for å møte Kong Fahd, som krevde amerikansk assistanse fordi han fryktet at også hans land kunne stå overfor en mulig invasjon. Forespørselen ble først møtt med jagerfly fra US Air Force.
Terrorangrepene i Uttar Pradesh 23. november 2007
Ansvar
Et lite kjent gruppe under navnet «Indian Mujahideen» tok på seg ansvaret for terrorangrepene. Gruppen skal angivelig ha sendt en e-post til noen private indiske fjernsynskanaler bare noen minutter før angrepene skjedde. I e-posten sier gruppen at Jihad i India er en gjengjeldelse for overtramp mot muslimer i India, for rivingen av Babri Masjid-opptøyene i Gujarat.
Jehovaordenen
Jehovaordenen (svensk: Jehovaorden) antas å ha vært en ridderorden innstiftet i 1606 av kong Karl IX av Sverige. Et ordenskjede, som Karl IX bar ved sin kroning, er bevart og oppbevares ved Livrustkammaren i Stockholm. Det er innskriften fra dette, Jehova skrevet med hebraiske bokstaver, som er opphavet til navnet som tilskrives ordenen. Karl IXs valgspråk var «Jehovah solatium meum» (Jehova er min trøst). Det er ikke kjent statutter for ordenen og det vites heller ikke om kjedet er tildelt andre enn kongen selv, og det kan derfor være usikkert om det bevarte kjedet representerte insigniene for en egentlig orden.
George H.W. Bush
Gulfkrigen
Irak forsøkte å forhandle frem en avtale med Bush som ville tillate landet å ta kontroll over halve Kuwaits territorium, men Bush avslo og insisterte på en fullstendig tilbaketrekning av de irakiske styrkene. Planleggingen av en storstilt bakkeoperasjon med amerikanskledede koalisjonsstyrker begynte å ta form i september 1990, med general Norman Schwarzkopf i spissen. Bush talte til en samlet amerikansk Kongress angående autorisasjon til luft- og landangrep, og sa: «I disse plagede tider kan vårt femte mål - en Ny Verdensorden - springe frem: En ny æra»
Terrorangrepene i Uttar Pradesh 23. november 2007
Ansvar
Sikkerhetstjenesten mistenkte at en terrorisgruppe basert i Bangladesh, Harkat-ul-Jihad-al-Islami(HuJI) stod bak terrorangrepene. En trodde at en av lederne i gruppen planla angrepene og brukte celler fra terroristgruppene Lashkar-e-Taiba og Jaish-e-Mohammed, muligens under banneret til al-Qaida i India.
Jehovaordenen
Det bevarte ordenskjedet har et ordenstegn utformet som en gull heraldisk sol med 16 stråler, der de åtte rette strålene er i hvit emalje og de åtte bølgende strålene i rød emalje. I midten står en åttetagget stjerne med innskriften, Jehova skrevet på hebraisk. Kjedet har ledd med hender som griper vaser, det heraldiske våpenmerket for Vasa-ætten, og innfattede bergkrystaller.
George H.W. Bush
Gulfkrigen
Siden FNs sikkerhetsråd motsatte seg Iraks aggresjon, gav Kongressen grønt lys for bruk av makt med et klart fastsatt mål om å gi kontrollen over Kuwait til landets regjering og dermed sikre USAs interesser utenlands.
Jehovaordenen
Gustav IIIs planer fra 1778, om opprettelsen av en orden for presteskapet, med samme navn, ble ikke realisert.
George H.W. Bush
Gulfkrigen
Bush svarte kritikerne ved å si at han ønsket å holde de amerikanske tapene på et minimum. Flere anførte at Bush skulle ha fortsatt angrepet og presset Husseins hær tilbake til Bagdad og endelig fjernet ham fra makten. Bush forklarte senere at han ikke gav ordre om å styrte den irakiske regjeringen fordi det ville ha «medført uberegnelige menneskelige og politiske kostnader … Vi ville ha blitt tvunget til å okkupere Bagdad og i realiteten styre Irak.»
Etter krigen skjøt Bushs oppslutning på meningsmålingene i været.
Sovjetunionen
I 1989, like etter Berlinmurens fall, møtte Bush Sovjetunionens generalsekretær Mikhail Gorbatsjov på Malta. Regjeringen hadde vært stilt under intenst press for å møte sovjeterne, men ikke alle så på Malta-toppmøtet som et steg i riktig retning. General Brent Scowcroft var blant de som var tilbakeholdne når det gjaldt toppmøtet, og sa at det muligens kunne være «for tidlig» av hensyn til bekymringer hvor, ifølge Dr. Condoleezza Rice «forventninger [ville bli] satt om at noe var iferd med å skje, mens Sovjetunionen muligens kunne stå hardnakket på sine krav og tvinge [USA] til å inngå avtaler som til syvende og sist ikke ville være fordelaktige for USA.»
Europeiske ledere derimot, inkludert François Mitterrand og Margaret Thatcher, oppmuntret Bush til å møte Gorbatsjov, noe han gjorde under Maltakonferansen mellom 2. og 3. desember 1989. Selv om ingen avtaler ble undertegnet, ble møtet hovedsakelig sett på som viktig. Da han ble spurt om en atomkrig, svarte Gorbatsjov: «Jeg har forsikret USAs president om at Sovjetunionen aldri ville starte en varm krig mot USA. Og vi ønsker at våre forbindelser skal utvikle seg på en slik måte at det vil åpne for større muligheter for samarbeid...Dette er bare begynnelsen. Vi er foreløpig bare på begynnelsen av vår vei, en lang vei til en langvarig, fredfull periode.» Møtet ble mottatt som et viktig skritt på veien til slutten for den kalde krigen.
Neste toppmøte mellom de to lederne ble holdt i juli 1991 i Moskva, hvor Strategic Arms Reduction Treaty (START I) ble signert av Bush og Gorbatsjov. Avtalen tok ni år å utforme og var den første store våpenavtalen siden Reagan og Gorbatsjov signerte Intermediate Ranged Nuclear Forces Treaty i 1987. Innholdet i START ville redusere USAs og Sovjetunionens strategiske kjernefysiske våpenarsenal med omkring 35 % over en syvårsperiode, og Sovjetunionens landbaserte interkontinentale ballistiske missiler ville bli halvert.
Bush beskrev START som «et viktig skritt fremover for å fjerne et halvt århundre med gjensidig mistillit». Etter oppløsningen av Sovjetunionen i 1991 erklærte president Bush og Mikhail Gorbatsjov et amerikansk-sovjetisk strategisk partnerskap som markerte slutten på den kalde krigen. President Bush erklærte at amerikansk-sovjetisk samarbeid under Gulfkrigen i 1991 hadde lagt fundamentet for et partnerskap når det gjaldt å løse bilaterale såvel som verdens problemer.
NAFTA-avtalen
Bush-regjeringen og Canadas konservative statsminister Brian Mulroney tok initiativ til forhandlingene som endte med undertegnelsen av North American Free Trade Agreement (NAFTA). Avtalen ville eliminere mesteparten av toll og avgifter på produkter som ble kjøpt og solgt mellom USA, Canada og Mexico for å oppmuntre til handel mellom disse landene. Avtalen beskytter også intellektuelle eiendomsrettigheter (patenter, kopirettigheter og varemerker), og legger opp til fjerning av restriksjoner på investeringer mellom de tre landene.
I løpet av avtaleprosessen mente demokratene at NAFTA ville føre til tap av amerikanske arbeidsplasser. NAFTA inneholdt heller ingen tilveiebringelse av arbeiderrettigheter. Ifølge Bush-regjeringen ville handelsavtalen generere økonomiske ressurser som var nødvendige for å gjøre Mexicos regjering istand til å finansiere og håndheve meksikanske arbeidslover. Arbeidet med avtalen ble ikke fullført i Bushs periode, men intensjonsavtalene ble signert. Da Clinton overtok som president prioriterte han arbeidet med avtalen, og den ble endelig godkjent i 1993.
Benådninger
Slik andre presidenter hadde gjort før ham, utstedte Bush en rekke benådninger i løpet av sine siste dager i embedet. 24. desember 1992 innvilget han den utøvende makts barmhjertighet ved å benåde seks tidligere regjeringsansatte som var involvert i Iran-Contras-skandalen i siste halvdel av 1980-årene, den fremste av disse tidligere forsvarsminister Caspar Weinberger, en avgjørelse som har blitt betegnet som en «benådningsskandale». Weinberger, som etter planen skulle ha møtt i retten den 5. januar 1993 for å svare på anklager relatert til Iran-Contras, ble beskrevet av Bush som en «sann amerikansk patriot».
Det har vært spekulert i at Weinbergers private notater inneholdt referanser til Bushs støtte til de hemmelige utskipningene til Iran og på denne måten motsa Bushs eget utsagn om at han var «ute av spill». Noen mener at Bushs benådning var et forsøk på å bevare et hovedsakelig positivt bilde av årene under Reagan-Bush. , mens andre mente at benådningen var motivert av at Bush selv kunne ha blitt innkalt som vitne i rettssaken mot Weinberger.
I tillegg til Weinberger, benådet Bush Duane R. Calrridge, Clair E. George, Robert C. McFarlane, Elliott Abrams og Alan G. Fiers jr. Alle disse hadde blitt tiltalt og/eller dømt for anklager av Independent Counsel under ledelse av Lawrence Walsh.
Ted Magner
Edward «Ted» Magner (født 1. januar 1891 i Newcastle upon Tyne, Tyne and Wear, England, død juli 1948 i Derby, Derbyshire, England) var en engelsk fotballspiller og -manager. Han spilte for to engelske og en skotsk fotballklubb, og han var manager for to engelske fotballklubber.
George H.W. Bush
Presidentvalgkampen 1992
Bush kunngjorde at han ville stille til gjenvalg tidlig i 1992; koalisjonsstyrkenes seier i Gulfkrigen og høy oppslutning på meningsmålingene gjorde at et gjenvalg til å begynne med syntes mulig. En økonomisk resesjon og tvil om hvorvidt Bush avsluttet Gulfkrigen på en riktig måte, reduserte imidlertid populariteten hans.
Den konservative politiske spaltisten Pat Buchanan utfordret Bush foran nominasjonen og sjokkerte politiske eksperter ved å få 37% av stemmene i primærvalget i New Hampshire (selv om han havnet etter Bush). Bush svarte med å innta mer konservative standpunkter i enkelte saker i et forsøk på å underminere Buchanans velgerbase. Da han hadde sikret seg nominasjonen, stod Bush ansikt til ansikt med sin utfordrer, demokraten William Jefferson Clinton. Clinton angrep Bush ved å si at han ikke ville gjøre nok for å hjelpe den arbeidende middelklassen, samt at han var ute av takt med mannen i gata, en oppfatning som ble ytterligere underbygd av reporteren Andrew Rosenthals påstand om at Bush var «forbløffet» over å se en demonstrasjon av en strekkodeleser i et supermarked.
Ted Magner
Biografi
Ted Magner signerte for 2.-divisjonsklubben Gainsborough Trinity da han var 17 år gammel. Senere spilte han for Everton og skotske St Mirren der han i ligakamp mot Queens Park scoret fem mål. Etter første verdenskrig jobbet han først som trener i Amsterdam, deretter en rekke steder i Europa før han returnerte til England. I 1938 ble han ansatt som assistentmanager i Hudderfield Town, og da lagets manager Clem Stephenson forlot klubben i 1942 overtok Magner som sjef.
George H.W. Bush
Presidentvalgkampen 1992
Tidlig i 1992 tok kappløpet mellom de to en uventet vending da Texas-milliardæren H. Ross Perot lanserte seg som en tredje kandidat og hevdet at hverken republikanere eller demokrater kunne eliminere budsjettunderskuddet og gjøre regjeringen mer effektiv. Budskapet hans appellerte til velgere på tvers av det politiske sentrum som var skuffet over begge partiers tilsynelatende fiskale uansvarlighet. Perot forlot senere valgkampen for en kort periode for så å komme tilbake igjen.
Clinton ledet til å begynne med, frem til Perot kom på banen igjen og gjorde kappløpet betydelig «trangere». Da valgdagen nærmet seg, antydet meningsmålinger at kappløpet var et dødt løp, men Clinton kom ut på topp, og slo Bush med 43 % mot 38 % av de avgitte stemmene. Perot fikk 19 % av de avgitte stemmene, en av de høyeste andeler for en tredjekandidat i amerikansk historie, og trakk like mye fra begge de andre kandidatene, ifølge valgdagsmålinger. Bush fikk 168 valgmannsstemmer mot Clintons 320.
Ted Magner
Biografi
Han forlot Hudderfield i 1943 og året etter ble han ny manager i Derby County som var managerløs etter at George Jobey var blitt tvunget til å gi seg. Ted Magner hadde suksess som Derbymanager med seier i Midland Cup i 1944/45 og vinner av Football League North som var en uformell liga som ble arrangert i krigsårene. Da FA-cupen startet opp igjen i 1946 ledet Magner Derby County fram til 4. runde før han forlot England i februar 1946 for å jobbe utenlands.
George H.W. Bush
Presidentvalgkampen 1992
Det var flere faktorer som spilte en rolle for Bushs nederlag, inkludert det faktum at han i 1990 gikk med på å heve skattene på tross av sitt «Read my lips»-løfte. Ved å gjøre dette skjøv han fra seg mange medlemmer fra sin konservative base, og tapte kampen om deres støtte til å bli gjenvalgt. Han hevet skattene i et forsøk på å få bukt med et økende budsjettunderskudd, et underskudd som i sin tur kom av skattelettelsene under Reagan og utgiftene til militære på 1980-tallet. I tillegg til disse faktorene kan den vaklende økonomien som akkurat var kommet seg fra en resesjon ha vært hovedårsaken bak Bushs tap, siden 7 av 10 velgere på valgdagen uttalte at økonomien enten var «ikke så god» eller «dårlig». På valgdagsmålingene var oppslutningen til Bush bare 37 % etter å ha lidd under dårlig oppslutning året igjennom. På tross av tapet, klatret Bush etter valget opp igjen til en oppslutning på 56 % da han forlot embedet i 1993.
Livet etter Det hvite hus
Etter presidentvalgkampen i 1992 trakk Bush seg tilbake sammen med sin kone Barbara til deres hjem i det eksklusive nabolaget i Tanglewood i Houston, Texas med et presidentaktig kontor i nærheten. De tilbringer sommeren ved Walker's Point i Kennebunkport, Maine. Bush arrangerer sin egen fisketurnering på Islamorada, en øy som inngår i øygruppen Florida Keys.
I 1993 ble Bush slått til æresridder av Bath-ordenen av dronning Elizabeth II. Han var den tredje amerikanske presidenten som fikk denne æren – de andre var Dwight D. Eisenhower og Ronald Reagan. Hans eldste sønn, George W. Bush, ble innsatt som USAs 43. president 20. januar 2001. Før dette var Bush sr. kjent som «George Bush» eller «president Bush». Siden denne dagen har han vanligvis blitt skilt fra sin sønn ved bruken av sine to mellom-initialer.
Presidentbiblioteket
George Bushs presidentbibliotek ligger på en 90 acre stor tomt på den vestlige delen av Texas A&M University i College Station, Texas. Biblioteket ligger på en åpen plass vis-à-vis Presidentens Konferansesenter. Det sorterer under NARA (National Archives and Records Administration) og reguleres av Presidential Libraries Act.
En annen institusjon som har fått navn etter Bush er The George Bush School of Government and Public service, som er et statsvitenskapelig fakultet ved Texas A&M University i College Station, Texas. Fakultetet er en del av presidentbibliotek-komplekset og tilbyr to mastergradsprogram og to andre studier.
Senere aktiviteter
Den tidligere presidenten fortsatte å opptre offentlig. Han og fru Bush deltok ved Ronald Reagans statsbegravelse i juni 2004, og Gerald Fords begravelse i januar 2007. Én måned senere ble han tildelt Ronald Reagans frihetsmedalje i Beverly Hills i California av tidligere førstedame Nancy Reagan. Bush var også til stede ved forskjellige seremonier under byggingen av hangarskipet USS «George H. W. Bush» (CVN-77), et skip i Nimitz-klassen i United States Navy, et av de få som ble oppkalt etter en person som fremdeles var i live da fartøyet ble døpt.
Den 18. februar 2008 gikk Bush formelt ut med sin støtte til senator John McCain som kandidat til presidenvervet. «Få menn som går iblant oss har ofret så mye i kampen for menneskelig frihet,» sa den tidligere presidenten, og la til at McCain hadde «de riktige verdiene og den riktige erfaringen som skal til for å lede vårt land i dette historiske øyeblikk.» Støtteerklæringen gav McCains kampanje en vitamininnsprøytning, siden senatoren fra Arizona hadde blitt møtt med kritikk fra mange konservative. Bush kalte kritikken «et urettferdig angrep», og la til at McCain har «et sunt konservativt rulleblad, men stiller seg ikke uvillig til å strekke ut en hånd til den andre siden.»
Bush tiltrakk seg medias oppmerksomhet da det 21. april 2008 ble meldt at han hadde fanget en 61 kilos (134 pund) atlanterhavstarpon (Megalops atlanticus) mens han var på en fisketur utenfor kysten av Florida. Den 84 år gamle tidligere presidenten bemerket at det var den største fisken han noen gang hadde fanget, men valgte å slippe den ut i havet igjen.
Lily Carlstedt
Lily Marie Louise Carlstedt (født 5. mars 1926, død 14. juni 2002) var en dansk friidrettsutøver som deltok i de olympiske leker 1948 i London og 1952 i Helsingfors.
Carlstedt vant en olympisk bronsemedalje i friidrett under Sommer-OL 1948 i London. Hun kom på tredjeplass i spydkast for kvinner, bak Herma Bauma fra Østerrike og finske Kaisa Parviainen.
10. serierunde i Toppserien 2009
10. serierunde i Toppserien 2009 ble spilt den 1. juni klokken 18:00, bortsett fra Stabæk – Klepp, som ble spilt klokken 14:00.
Arbeidssang
Arbeidssang er en sangaktivitet knyttet til et bestemt form for arbeid, sunget mens en bestemt oppgave ble utført for å koordinere tid eller rytme.
I folkloristisk forskning drar man et klart skille mellom arbeidssangen og arbeidersanger. I arbeidssang er tempo og rytme det viktigste mens arbeidersangene har hovedvekt på tekst og innhold.
Arbeidssangen kan være knyttet til arbeidet på flere måter, men det vanligste er at den knytter seg til arbeidet gjennom rytmen. Sangen kan regulere arbeidsrytmen (dette kalles taktsang eller arbeidstaktsang) eller sangen kan gi signal til arbeidstaket (som kalles ropsang).
Både på seilskutene og i rallarmiljø finnes eksempler på begge sangtyper. På seilskutene sang man sjantier til arbeidet. Pumpesjantier, varpesjantier og gangspillsjantier er taktsanger, mens rykkesjanti og halesjanti er ropsjantier som gir signal til at alle skal ta i. Rallarvisene ble brukt rytmeregulerende ved mineboring. Dette er taktsanger, mens de sangene som ble brukt ved baksing og påling var ropsanger.
I arbeidsgjenger som er stabile over lengre tid, kan også arbeidssangen utvikle meningsfulle tekster. Dette ser vi særlig i rallarvisene og sjantier. I sjantibøker finner vi gjerne lange tekster og rallarvisene ble ofte utgitt i skillingstrykk. Det er likevel tvilsomt om disse sangene virkelig har vært brukt som arbeidssang. Det lar seg gjøre å synge til tungt arbeid, men å huske lange tekster mens man sliter tungt er ikke lett. Sjantisamleren Diderik Brochmann forteller at sjantimannen ofte bare sang noe ubegripelig eller repeterte samme strofe så lenge arbeidet varte.
Helt opp til 1970-tallet hadde Oslo Lysverker ansatt en oppsanger, Svend Helstrup, som sang en ropsang når det skulle strekkes kabel. Kabelen ble langet fram av et stort arbeidslag som hadde plassert seg nede i grøfta der kabelen skulle ligge. For å få kabelen fram, måtte alle ta «samse tak» og det var disse rykketakene sangen gav signal til.
Forskning og innsamling
Utgangspunktet for forskningen på arbeidssangen var Karl Büchers avhandling Arbeit und Rhytmus fra 1899. Han viser at sang har vært brukt til rytmisk arbeid så langt tilbake som vi har historiske kilder. Nyere forskning har bekreftet dette.
Innspillinger av arbeidssanger og arbeidersanger er bortimot like gammel som historiske innspillinger, men innsamlerne har vært mer interessert i arbeidersangen enn i den mer primitive arbeidssangen. Amerikanske forskere har ofte vært mer interessert i sangens musikalske sider og inkluderer både sanger sunget under arbeidet og sanger om arbeidet i sine avhandlinger.
Norm Cohen delte innsamlet arbeidersanger i innenlandsk, jordbruks- eller pastorale, sjømannssjantier, afroamerikanske arbeidersanger, sanger og sjantier for dyrkning og gjetersanger, og «gateskrik» (engelsk «street cries», utrop og sanger på markeder). Ted Gioia har i ytterligere grad skilt jordbrukssanger og pastorale sanger inn i jakt, dyrking og gjetersanger, og framhevet industrielle sanger eller førindustrielle sanger til vevere, fabrikkarbeidere, sjømenn, tømmerhoggere, cowboyer og gruvearbeidere. Han la også til fengselssanger og moderne arbeidersanger.
Gulsanger
Gulsanger (vitenskapelig navn Hippolais icterina) er en fugl i sangerfamilien.
Gulsangeren er omtrent 12 til 14 cm lang og veier 14 til 20 gram. Oversiden er grågrønn, og undersiden er lys gul. Beina er grå. Kjønnene er like i fargen. Sangen er nasal og låter nesten som «tætæ hyi». Den kan også herme andre fuglearters sang. Den livlige gulsangeren leter stadig etter næring og kommer sjelden ned på bakken. Gulsangeren trives i åpent skoglandskap med busker. Den hekker i store deler av Europa, bortsett fra i sørvest. Den er trekkfugl som overvintrer i Afrika sør for Sahara
Som de fleste sangere er gulsangeren insektetende, men den kan også ete f.eks bær.
Gulsangeren bygger et fint skålformet reir av kvister, strå, løv og gress som den gjemmer i trær eller busker. Hunnen legger 4 til 6 rosafargede egg med svarte prikker. Gulsangeren kjenner godt igjen et gjøkegg og kaster det ut av boet.
Agaricaceae
Agaricaceae er en familie av basidiomyceter og inkluderer bl.a. slekten Agaricus, og basidiomyceter som tidligere var klassifisert i familiene Tulostomataceae, Lepiotaceae, og Lycoperdaceae.
Slekter
Disse slektene har blitt gitt norske navn hos den norske Artsdatabanken:
Svenska kyrkan i Narvik
Svenska kyrkan i Narvik ble innviet i 1950. Den var tidligere den svenske sjømannskirken i byen. Arkitekt for kirka var Bo Grefberg.
Svenska kyrkan er i dag eid av Narvik kommune, og vedtatt vernet.
Den svenske Sjömansvårdsstyrelsen begynte sin virksomhet i Narvik i 1947, og den svenske sjømannskirken sto ferdig tre år senere. I sammenheng med malmeksporten fra Kiruna var det på den tida mange svenske sjøfolk i Narvik. På 1970-tallet begynte andelen svenske sjøfolk å minke, på grunn av at malmskipene ble flagget ut og bemannet med utenlandske sjøfolk. De neste to tiårene fortsatte denne utviklingen. Et økende antall besøk av turister i sjømannskirka sommerstid oppveide ikke for nedgangen i besøk av svenske sjøfolk. Til slutt fungerte sjømannskirka det meste av tida nærmest som ei lokal norsk kirke. Svenska kyrkan i utlandet bestemte seg for å legge ned virksomheten i Narvik, og kirka ble solgt til Narvik kommune i 1997. Etter dette har kirka blitt brukt som konsertlokale og møtelokale, i tillegg til at Den norske kirke i Narvik bruker kirkerommet til enkelte gudstjenester.
Usbekisk
Usbekisk språk er et sørøsttyrkisk språk som snakkes i Usbekistan og omliggende land. Usbekisk tilhører qarluq-språkene, og er dermed nærest beslekta med uigurisk. Gjennom tidene har språket vært påvirka av persisk, arabisk og russisk.
Bergen Kristelig Folkeparti
Bergen Kristelig Folkeparti er Kristelig Folkepartis lokallag i Bergen. Det var nettopp i Bergen at partiet ble etablert i 1933. Bergen KrF ble stiftet som partilag 24. august 1934 og fungerte som eget fylkeslag frem til at Bergen ble en del av Hordaland fylke i 1972, så Bergen KrF i dag er et lokallag i Hordaland KrF. Bergen KrF har følgende seks lokallag: Bergenhus KrF, Bergen Vest KrF, Arna KrF, Åsane KrF, Fana KrF og Bergen KrFU.
I perioden 2003-2007 deltok Bergen KrF i et byråd bestående av Høyre, Venstre og KrF. Etter kommunevalget i 2007 gikk partiet inn i samarbeid med Høyre og Frp. Samarbeidet med Høyre og Frp fortsatte etter kommunevalget i 2011.
Ledere
Ledere i Bergen KrF som eget fylkeslag 1934–1971:
Den østerrikske hockeyligaen
Die ICE Hockey League er den øverste divisjonen i ishockey i Østerrike og eksisterer i sin nåværende form siden 1965-1966-sesongen. Fram til 2005/06 sesongen var det en rent østerriksk liga, men siden 2006-2007-sesongen deltar klubber fra utlandet. For øyeblikket er det lag fra Slovenia, Ungarn og Kroatia.
I 2003 ble die Erste Bank hovedsponsor for ligaen, siden da med navnet på Erste Bank Eishockey Liga (Ebel).
Barclodiad y Gawres
Barclodiad y Gawres (walisisk for Kjempekvinnes forkle, engelsk The Giantess's Apronful) er et neolittisk gravkammer som ligger rundt 3,2 km nordvest for Aberffraw på øya Anglesey i nordlige Wales, og ved Angleseys kyststi. Graven er et eksempel på korsformet ganggrav, kjent for sine dekorative steiner. Den blir bevart av den walisiske organisasjonen for fortidsminner, Cadw.
Gravens plassering på Anglesey er spesiell da steinaldergraver av denne typen helst finnes på Irland. Det finnes dog lignende graver på De britiske øyer, men ikke dekorert som på Anglesey. Det kan ha eksistert en lignende grav av «irsk type» ved Calderstones i nærheten av Liverpool, men den er totalt ødelagt uten mulighet for restaurering.
Også Barclodiad y Gawres har blitt forsøkt ødelagt da det meste av dens struktur ble fjernet av ignoranter som et steinbrudd på 1700-tallet. I årene 1952–1953 ble det utført fullstendig utgravning, undersøkelse og utgravning og den dekorerte steinkunsten ble avdekket og bevart for ettertiden.
Det er dog ikke blitt funnet levninger av en eller flere gravlagte, og det er da mulig at monumentet først og fremst var benyttet for rituell aktivitet.
Glennemåler
Glennemåler (Electrophaes corylata) er en sommerfugl i gruppen av de egentlige målere (Geometridae). Denne måleren finnes nord til Nordland i Norge.
Utseende
En middelsstor (vingespenn 22 – 30 mm), slank, kontrastrikt farget måler. Den kan kjennes på at vingenes mørke felter er mørkegrå og at det brede tverrbåndet kar spisse, V-formede innskjæringer både ved inner- og ytterkanten. Forvingen er lysgrå til gulbrun, roten mørkegrå. I midten av vingen er det et bredt, mørkegrått tverrbånd som har V-formede innsnevringer i både inner- og ytterkant. Utenfor tverrbåndet er det et smalt, hakkete, grått tverrbånd, ved ytterkanten en stor, avlang, mørk flekk. Bakvingen er grå. Larven er lang og tynn, naken, lysgrønn med mørkt rødbrune flekker på ryggen av de fremste og bakerste kroppsleddene, og på sidene.
Levevis
Arten lever i løvskog, og larvene kan finnes på mange ulike busker og løvtrær, særlig bjørk. De voksne målerne flyr i mai – juli.
Utbredelse
Glennemåleren forekommer i hele Europa og også i Nord-Asia. I Norge finnes den nord til Nordland.
Pilates
Pilates (eller pilatesmetoden etter Josef Pilates) er en form for fysisk trening med stabilitet og kroppskontroll som mål. Pilates er en form for styrketrening, men det handler ikke om å «pumpe» opp musklene for at de skal bli så store som mulig. Fokus er statisk styrke, ikke dynamisk styrke, og at den indre støttemuskulaturen bygges opp fra bunnen av, slik at kroppen kan bæres på en korrekt måte. Josef Pilates utviklet metoden tidlig på 1900-tallet. Han kalte selv treningsformen for «contrology», fordi han mente at utøverne bruker tankekraft for å kontrollere musklene.
Pilates utføres med rolige og skånsomme, men effektive øvelser. Øvelsene gjøres på en bestemt måte, ingenting overlates til tilfeldighetene. Under trening er utøveren hele tiden i bevegelse og stopper ikke opp i statiske posisjoner. Alt skjer i takt med rolig innpust og utpust. Josef Pilates sa: «En øvelse utført korrekt, er verd timer med feiltrening». Han sa også :
Pilatesmetoden brukes i dag over hele verden. I USA finnes det over 500 studioer og i Storbritannia er det den hurtigst voksende treningsmetoden. Stadig flere ulike former for terapeuter benytter seg i dag av pilatesmetoden, slik at pasientene kan delta aktivt i sin egen behandling.
21. etappe i Tour de France 2008
21. etappe i Tour de France 2008 ble kjørt søndag 27. juli og var en 143 km lang etappe som gikk fra Étampes til Champs-Élysées i Paris.
1. sprint (Haut des Champs-Elysées)
Etter 99 km
2. sprint (Haut des Champs-Elysées)
Etter 118,5 km
2. stigning (Côte de Châteaufort)
4. kategori stigning etter 51,5 km
Pomona (andre betydninger)
Pomona kan vise til:
Revolución metrostasjon
Revolución er en stasjon på Mexico bys metros Linje 2. Den ligger i distriktet Cuauhtémoc, langs Avenida Puente de Alvarado, ikke langt fra byens historiske sentrum.
Stasjonens logo forestiller Monumento a la Revolución, et minnesmerke for Den meksikanske revolusjon, som også har gitt stasjonen dens navn.
Stasjonen ligger i nærheten av Avenida de los Insurgentes, som er en av de viktigste gatene i Mexico by. Revolución metrobusstasjon like ved.
Avignon-pavedømmet
Avignon-pavedømmet er den perioden i historien til Den katolske kirke da paven hadde sete i Avignon i stedet for i Vatikanet i Roma. Dette foregikk mellom 1309 og 1377. Følgende 7 paver (alle franske) hadde sete i Avignon: